846 J. E. Purkinje ET G. Valentin, 



minori tantummodo massae pellucidae aequalis quantitate intime sibi 

 connectuntur. Cui strato fibroso stratum superiacet fibrarum aliud, 

 quae eo, quod exacte tranversa directione decurrant, si Tibi decursum 

 mente continues, sub angulis rectis cartilagines axemque organi feriant. 

 Singulae fibrae eadem, qua inferius fibrosum stratum ratione inter se 

 connectuntur, quamvis massae pellucidae copia multo adhuc sit exilior. 

 In strato vero utroque insunt folliculi mucipari sive simplices, sive 

 compositi, qui ductu excretorio gracili utuntur. Superficies huius 

 membranae non plana atque aequalis ubique est, sed in singulos ele- 

 vatur colliculos maiores minoresve, ad rationem nequaquam tenues, 

 qui cum inspectione a superiori facta, tum plicatione membranae solu- 

 tae cum longitudinali, tum transversali facillime cernuntur. Anima- 

 lium vero omnium vertebratorum membrana vibrans reperitur nulla, 

 quae hisce colliculis fibrisque subiacentibus destituatur; quarum rerum 

 soiummodo magnitudo et elevatio cum in singulis animalibus, tum in 

 singulis eiusdem membranae partibus differt. 



Extremum est epithelium pellucidum, tenerrimum, organis vi- 

 bratoriis obsitum, quae in animalibus avertebratis — quantum hucus- 

 que est observatum — vera sunt cilia, haec sunt processus rotundi 

 atque acuminati. In animalibus vero vertebratis — id quod ubique 

 conspeximus — non tam cilia occurrunt, quam lamellulae; haesunt 

 processus lati, plani ac compressi. Qua vero sola natura non tantum 

 distinguuntur, sed eo etiam inter se differre videntur, quod cuique 

 vertebratorum classi formae sit typica quaedam indoles propria ac 

 peculiaris. Ita v. c. in Homine, Bove, Ove, Cuniculo al. nunquam 

 acuminatas eas conspeximus, sed margine semper transverso termi- 

 natas quasique abscissas aut aliquanto obrotundatas (cf. Fig. 5. a. b. c. 

 Fig. 9, 13 et 14). In Avibus, ex. gr. in Gallina apicem habent magis 

 acuminatam et aliquanto rotundatam, quamvis acuminatio ipsa maior 

 nunc sit, nunc minor (cf, Fig. 6, 15 et 16). In Amphibiis v.c. Batra- 



